વિશેષમાં આ વર્ષે એન્ટ્રી ગેઇટને સ્પેશિયલ રાજસ્થાની કારીગરો દ્વારા રાજસ્થાની રજવાડી એન્ટ્રી ગેઇટ નો લુક આપી તેમજ ભવ્ય ૧૦૦ ફૂટ લાંબી ચોલથી ખૂબ જ શુશોભિત બનાવવામાં આવેલ છે, જેથી દર્શનાર્થીઓને વિશાળ ભવ્ય રાજમહેલની અનુભૂતિ પણ થશે. ઉપરાંત સંપૂર્ણ ગ્રાઉન્ડને બેંગોલી લાઈટીંગ થી વિશેષ કલકતા સ્ટાઇલ ભરપૂર રોશનીનો શળગાર કરવામાં આવેલ છેા સાથોસાથ સિનિયર સિટીઝનો બેસી શકે તે માટે ૪૦૦૦ ખુરશી તેમજ ૧૨૦૦૦ ભારતીય બેઠક દ્વારા સુંદર રોજબરોજ સાંસ્ક્રુતિક કાર્યક્રમોની વણઝાર રાખવામા આવેલ છે જેમકે શિવ તાંડવ, આદિવાસી ભીલ નૃત્ય, શ્રીનાથજી ઝાંખી, ૫૬ ભોગ દર્શન, સાંસ્ક્રુતિક નૃત્ય સ્પર્ધા, રંગોળી સ્પર્ધા, આરતી થાળી સુશોભન સ્પર્ધા, ગણપતિ સંધ્યા, બાળકો તેમજ યુવાઓ માટે ડાંસ કોંપીટીશન, દાંડિયારાસ ફકત બહેનો માટે, ઉપરાંત રાજકોટની ભાવિક જનતા માટે સ્પેશિયલ 'અમરનાથ યાત્રા દર્શન' જેમાં ૩૪૦ ફૂટ લાંબી ગુફા બનાવવામાં આવે છે, ૫૫૧ થી વધુ બરફની લાદી પાથરવામાં આવશે અને માઇનસ ડિગ્રી તાપમાન સાથે બર્ફીલીયાત્રા અને અમરનાથબાબા નાં દર્શન કરાવવામાં આવશે. અને બીજા દિવસે ભષ્મેસ્વર યાત્રા કરાવવામાં આવે છે જેમાં ૩૪૦ ફૂટ લાંબી ગુફા ભૂત તથા જંગલના માહોલ સાથે ભાવિકોને ભ્ષ્મેસ્વર દાદા નાં દર્શન કરાવવામાં આવે છે. તેમજ વિધિ વિધાન પૂર્વક ગણપતિ દાદાનું વિષર્જન પણ કરવામાં આવશે.